
Προς: Πίνακα Αποδεκτών


ΘΕΜΑ: « Εορτασμός της Εθνικής Επετείου της 28ης Οκτωβρίου 1940».
ΣΧΕΤ: Το αριθ. πρωτ.: 54384/29.09.2026 (ΑΔΑ: ΡΕΘ846ΜΤΛ6-2ΧΧ), έγγραφο του Υπουργείου Εσωτερικών.

«ΠΡΟΓΡΑΜΜΑ ΕΟΡΤΑΣΜΟΥ ΤΗΣ ΕΘΝΙΚΗΣ ΕΠΕΤΕΙΟΥ ΤΗΣ 
28ης ΟΚΤΩΒΡΙΟΥ 1940 ΣΤΟ ΑΡΓΟΣΤΟΛΙ»

Ο Εορτασμός της «28ης Οκτωβρίου 1940» αρχίζει την ογδόη πρωινή της 26ης και λήγει με την δύση του ηλίου της 28ης Οκτωβρίου 2026.
«ΤΕΤΑΡΤΗ  28η ΟΚΤΩΒΡΙΟΥ 2026»
Ώρα 7:30 π.μ.: Θα σημάνουν χαρμόσυνα οι καμπάνες όλων των Ιερών Ναών Αργοστολίου.
Ώρα 8:00 π.μ.: Έπαρση της Σημαίας.
Ώρα προσέλευσης 10:30 π.μ.: Επίσημη Δοξολογία στον Ιερό Μητροπολιτικό Ναό Ευαγγελιστρίας, χοροστατούντος του Σεβασμιωτάτου Μητροπολίτου Κεφαλληνίας           κ.κ. Δημητρίου. Τον πανηγυρικό της Ημέρας θα εκφωνήσει η κ. Ελισάβετ Κυριακάτου, Διευθύντρια του Δημοτικού Σχολείου Σάμης.
Ώρα 11:15 π.μ.: Επιμνημόσυνη Δέηση και κατάθεση στεφάνων στο Μνημείο των Ηρώων στον Κήπο του Νάπιερ από τις Πολιτικές και Στρατιωτικές Αρχές, τους εκπροσώπους όλων των παραρτημάτων των αναγνωρισμένων Αντιστασιακών Οργανώσεων, τα Πολιτικά Κόμματα και φορείς του Νομού.
Ώρα 12:00 μ.μ.: Παρέλαση Αναπήρων Πολέμου, Αγωνιστών Εθνικής Αντίστασης, σπουδαστών Α.Ε.Ν., Ιονίου Πανεπιστημίου, μαθητών Δημοτικών – Γυμνασίων – Λυκείων, Λυκείου των Ελληνίδων – παράρτημα Αργοστολίου, Προσκόπων – Οδηγών και λοιπών φορέων, προ των επισήμων με την συμμετοχή της Φιλαρμονικής Σχολής Κεφαλληνίας και της Φιλαρμονικής του Δήμου Αργοστολίου «ΔΙΟΝΥΣΙΟΣ ΛΑΥΡΑΓΚΑΣ», στην κεντρική πλατεία της πόλης. 
Θα ακολουθήσει η καθιερωμένη δεξίωση, στην αίθουσα συνεδριάσεων του Διοικητηρίου, της Περιφερειακής Ενότητας Κεφαλληνίας.
Ο Αντιπεριφερειάρχης των Περιφερειακών Ενοτήτων Κεφαλληνίας & Ιθάκης                  κ. Ευστάθιος – Σωτήριος Κουρής κατά την διάρκεια της δεξίωσης, στο πλαίσιο του εορτασμού, θα προβεί σε ειδικές βραβεύσεις σε ανθρώπους, που με το δικό τους ξεχωριστό τρόπο, προσφέρουν στη διατήρηση και ανάδειξη της εκπαίδευσης και της πολιτισμικής ταυτότητας των νησιών μας.
Τα της ιεροτελεστίας παρακαλείται να ρυθμίσει η Ιερά Μητρόπολη Κεφαλονιάς, τα της τάξεως η Αστυνομική Διεύθυνση Κεφαλονιάς.
Τελετάρχης  ορίζεται   η   υπάλληλος   της   Περιφερειακής   Ενότητας   Κεφαλληνίας   κ. Ευαγγελία Σαμόλη. Οι ενδιαφερόμενοι μπορούν να δηλώνουν συμμετοχή για κατάθεση στεφάνων, στο τηλέφωνο: 26713 60530 μέχρι την Τρίτη 27 Οκτωβρίου 2026.

Ο ΑΝΤΙΠΕΡΙΦΕΡΕΙΑΡΧΗΣ
Π.Ε. ΚΕΦΑΛΛΗΝΙΑΣ & Π.Ε. ΙΘΑΚΗΣ

